

**Kutsu 10.10.2017**

**Hyvän mielen muodostelmaluistelukisat 19.11.2017**

Jäätaitureilla on ilo kutsua STLL:n jäsenseurojen muodostelmaluistelujoukkueita Hyvän Mielen muodostelmaluistelutapahtumaan 19.11.2017 Espoonlahden jäähalliin Espooseen. Tässä tapahtumassa ensisijaisena tavoitteena on esiintymiskokemuksen kartuttaminen.

**Tapahtumapaikka ja –aika:**

Espoonlahden jäähalli, Forum-halli

Espoonlahdentie 2-4, 02320 Espoo

Su 19.11.2017, klo 13.00-14.30

**Tapahtumakuvaus**

Tapahtumassa joukkueella (Tulokkaat, minorit ja kansalliset noviisit) on käytössään kaksi luisteluvuoroa, jossa kummassakin käytetään joukkueen ohjelmamusiikkia. Joukkueen valmentaja ilmoittaa pe 10.11. mennessä osoitteeseen [esjt@espoonjaataiturit.fi](mailto:esjt@espoonjaataiturit.fi), miten musiikkivuorot käytetään. Kaikkien luistelijoiden tulee esiintyä tapahtumassa jäällä joukkueen ohjelmamusiikin aikana.

Tässä muutama esimerkki:

Ohjelma 1: tavanomainen kilpailusuoritus, kokoonpano A

Ohjelma 2: tavanomainen kilpailusuoritus, kokoonpano B

Ohjelma 1: tavanomainen kilpailusuoritus, kokoonpano A, luistelevat yhdessä ensimmäiset kaksi minuuttia ja improvisoivat loppumusiikin.

Ohjelma 2: kaikki joukkueen luistelijat esittävät ohjelman yksin (ilman otteita) ensimmäiset kaksi minuuttia ja improvisoivat lopun.

Ohjelma 1: tavanomainen kilpailusuoritus, kokoonpano A

Ohjelma 2: tavanomainen kilpailusuoritus musiikin kohtaan 1.5 minuuttia, musiikki pysäytetään kohtaan 1 minuutti 33 sekuntia, kokopano B.

Ohjelma 1: joukkue esittää ohjelmastaan ensimmäisen minuutin. Kaikki luistelijat improvisoivat loppumusiikin.

Ohjelma 2: joukkue esittää perusluisteluharjoituksia ohjelmamusiikin rytmiin. Kaikki osallistuvat.

Joukkueen ei tarvitse valita edellä mainituista esimerkeistä tapaa esiintyä, vaan esimerkkien tarkoitus on esitellä tapahtuman ideaa.

Joukkueiden suoritukset arvioidaan MUPI-arvioinnilla. Lisäksi jaetaan kunniamainintoja.

Joukkueen valmentaja ilmoittaa pe 10.11. mennessä osoitteeseen [esjt@espoonjaataiturit.fi](mailto:esjt@espoonjaataiturit.fi), kertyykö joukkueen pistemäärä yhden ohjelman pistemäärästä vai kahden ohjelman pistemäärän keskiarvolla.

**Tapahtuman tuomaristo**

Tapahtuman tuomarit ovat Aura Hilkamo, Katri Aalto, Tuula Kaukonen ja Pauliina Vickholm

**Musiikki**

Musiikit soitetaan CD-levyiltä ja myös varasoittimena käytämme CD-soitinta. CD-levyt (2 kpl) annetaan kilpailutoimistoon akkreditoinnin yhteydessä. Kilpailumusiikin tulee olla kahdella hyvässä kunnossa olevalla levyllä, joihin on merkitty joukkueen nimi ja musiikin kesto.

**Ilmoittautuminen**

Kirjalliset ilmoittautumiset liitteenä olevalla ilmoittautumislomakkeella sähköpostitse osoitteeseen [esjt@espoonjaataiturit.fi](mailto:esjt@espoonjaataiturit.fi) **viimeistään pe 27.10.2017.** Merkitse sähköpostin otsikoksi **ILMOITTAUTUMINEN/SARJA/SEURA/JOUKKUE**.

Joukkueet otetaan tapahtumaan alustavien ilmoittautumisten perusteella ja joukkueiden määrä on rajoitettu (3 joukkuetta per sarja). Ilmoittautumisesta on selvittävä seura, joukkue, luistelijoiden nimet ja syntymäajat, valmentajat, joukkueen huoltajat ja joukkueenjohtaja sekä hänen matkapuhelinnumeronsa kilpailujen aikana. Ilmoittautumislomakkeelta tulee käydä myös ilmi, että jokaisella luistelijalla on voimassa oleva vakuutuksellinen kilpailulisenssi tai -lupa. Lisäksi tulee ilmoittaa sähköpostiosoite / osoitteet, johon kilpailuvahvistus ja lasku lähetetään. Ilmoittautuminen on sitova.

**Suunniteltu ohjelmalomake**

Mikäli joukkue esittää tapahtumassa tavanomaisen kilpailusuorituksen tai osia siitä, tulee suunniteltu ohjelmalomake suoritusta vastaavalla tavalla täytettynä toimittaa sähköpostilla [esjt@espoonjaataiturit.fi](mailto:esjt@espoonjaataiturit.fi) osoitteeseen viimeistään pe 10.11.2017.

**Ilmoittautumismaksu**

Ilmoittautumismaksu 100€/joukkue maksetaan Espoon Jäätaiturit ry:n tilille: FI41 1350 3001 4975 34 **viimeistään 10.11.2017**. Merkitse viestikenttään seuran ja joukkueen nimet. Lähetämme lisäksi joukkueille tuomarikululaskun kilpailun jälkeen erikseen.

**Arvonta**

Joukkueiden luistelujärjestys arvotaan Espoon jäätaitureiden toimistolla maanantaina 13.11.2017 klo 18.00. Luistelujärjestys julkaistaan arvonnan jälkeen Espoon jäätaitureiden www-sivuilla osoitteessa: <https://espoonjaataiturit.sporttisaitti.com/>

**Alustava aikataulu**

|  |  |  |
| --- | --- | --- |
|  | **Aikuiset, kansalliset juniorit ja kansalliset noviisit** | **Minorit, tulokkaat** |
| **Kilpailu alkaa** | **9:00** | **n 12.30** |
| **Kilpailu loppuu** | **n 11.00** | **n 14.30** |

**Ruokailut**

Joukkueille ei ole järjestetty joukkueruokailua. Espoonlahden jäähallilla toimii Mili’s kahvila, joka tarjoilee päivittäin lämpimiä ruokia kuten pastaa, keittoja jne. Halutessanne voitte olla yhteydessä Mili’s kahvilaan joukkueruokailun järjestämiseksi.

<https://www.milisfood.fi/>

**Pääsyliput**

Pääsylippuja tapahtumaan myydään ovella, maksutapana ainoastaan käteinen.

Hinnat: Aikuinen 5 Eur / Lapsi (4-12) 3 Eur / Perhe (2 aik + 2 lasta ) 15 Eur

**Kilpailun johto**

Kilpailun johtaja:

Johanna Ylikulppi, [johanna.ylikulppi@icloud.com](mailto:johanna.ylikulppi@icloud.com), puh. 040 569 0648

Kilpailusihteeri:

Riina Rautee, [riina.rautee@gmail.com](mailto:riina.rautee@gmail.com), p. 040 765 9661

Tervetuloa hyvän mielen syystapahtumaan!

Espoon Jäätaiturit ry

**Liitteet**

Joukkueen Ilmoittautumislomake

Kuvaus joukkueen esityksistä -lomake

suunniteltu ohjelma -lomake

Jakelu: EsJt, ETK, HL, KTK, PTL, tuomarit

